<classify> Mangu alikabidhiwa fedha zake na Mkuu wa Kanda ya Ziwa wa Vodacom Tanzania, Dominick Mkama akiwa na viongozi wa Benki ya CRDB wa tawi hilo na waandishi wa habari.Akizungumza muda mfupi baada ya kupokea fedha zake za ushindi Mangu alisema kuwa siku ya leo itabaki kwenye kumbumbukumbu za historia kwa kuwa ndoto aliyokuwa nayo muda mrefu kupanua biashara yake imetimia.Vodacom kupitia promosheni hii wamefanya ndoto yangu ya kuwa mfanyabiashara mkubwa kutimia kwa kutumia Shilingi mia tatu tu na kuandika neno JAY kwenda namba 15544, alisema Mangu kwa furaha.Mangu aliwaomba Watanzania kutambua mchango mkubwa unaofanywa na kampuni hiyo nchini katika kujenga na kuimarisha maisha ya Watanzania na wateja wake kwa ujumla.Promosheni ya Jaymillions naona inalenga kuwakomboa kimaisha Watanzania hususani wenye kipato cha chini hasa wajasiriamali wadogo wadogo kama vile; wamachinga, mama ntilie, na wazee wastaafu ambapo kwa kiasi kikubwa wanahitaji msaada ili kujiendeleza kiuchumi na kuinua hali za maisha yao.Promosheni ya Jaymillions inayoendelea ikiwa katika wiki ya sita na ambayo itadumu kwa muda wa siku 100 itaendelea kuleta faraja na mafanikio kwa wateja wa Vodacom kwa kuweza kujinasua katika hali duni ya maisha na maisha kuwa murua.  <topic>: uchumi 